**18.04.2024.**

**E-pasta nosaukums**

Par drošu autentificēšanos E-veselības sistēmā

**E-pasta teksts**

Nacionālais veselības dienests (turpmāk - Dienests) atgādina, ka, atbilstoši Ministru Kabineta noteikumiem Nr. 134 “Noteikumi par vienoto veselības nozares elektronisko informācijas sistēmu”, autentificēšanas veselības informācijas sistēmā (turpmāk – E-veselības sistēma) sākot ar 2024. gada 1. janvārī notiek izmantojot kvalificētus paaugstinātas drošības elektroniskās identifikācijas līdzekļus (eID un eParaksts Mobile).

Dienests pateicas Ārstniecības iestādēm, kuras jau pilnībā izmanto kvalificētus paaugstinātas drošības elektroniskās identifikācijas līdzekļus autentificējoties E-veselības sistēmā un piekļūstot E-veselības sistēmas datiem.

Dienests informē, ka turpina Ārstniecības iestāžu informācijas sistēmu uzturētāju pieslēgšanu jaunajai E-veselības sistēmas autentifikācijas moduļa versijai (turpmāk – Jaunā autentifikācijas versija), kas nodrošinās vienīgi eID un eParaksts Mobile izmantošanu. Ņemot vērā pieslēgšanas procesa sarežģītību, Dienests pāreju uz jauno autentifikācijas versiju Ārstniecības iestāžu informācijas sistēmu uzturētājiem pagarināja līdz 2024. gada marta beigām, kas nozīmē, ka Dienests turpināja nodrošināt vecās un jaunās versijas paralēlu darbību Ārstniecības iestāžu pieslēgšanai produkcijas vidē līdz 2024. gada 1. aprīlim. Pēc 2024.gada 1.aprīļa Dienests turpina nodrošināt abu versiju paralēlu darbību produkcijas vidē tikai tiem Ārstniecības iestāžu informācijas sistēmu uzturētājiem, kuri sekmīgi bija pieslēgušies produkcijas videi un, kuriem ir nepieciešams papildus laiks, lai veiktu secīgu apkalpoto Ārstniecības iestāžu pārslēgšanu.

**Dienests aicina pārliecināties, ka visiem Ārstniecības iestāžu darbiniekiem, kuriem ir nepieciešama pieslēgšana E-veselības sistēmai, ir izveidots un uzinstalēts telefonā eParaksts Mobile vai ir pieejama eID karte un kartes lasītājs (iebūvēts vai ārējais ), ka arī Ārstniecības iestāžu administratoriem pārliecināties, ka Ārstniecības iestāžu darbiniekiem, kuriem ir nepieciešama pieslēgšana E-veselības sistēmai, ir piereģistrēta darbavieta E-veselības sistēmu sadarbības platformā.**

Tostarp, Dienests aicina Ārstniecības iestādes precizēt pie saviem Integratoriem vai ir jau veikts, vai, kad ir ieplānots pieslēgums Jaunajai autentifikācijas versijai.